དེ་བཞིན་གྲོང་པའི་མིང་འབོད་སྟངས་ལྟ་བུར་མཚོན་པ་ཡིན་ན།རྔ་པ་ཀིརྟི་དགོན་པའི་མཐའ་པ་དེ་ལ་རྒྱ་མིས་ཁྲིན་བཀན་ཟེར་གྱི་ཡོད་པ་ཡིན་དུས།ཁོ་ཚོས་ཀྱང་མིང་དེ་ཡིན་ཤག་བྱས་ཏེ་ང་ཁྲིན་བཀན་ནས་ཡིན་ཟེར་གྱི་འདུགའདི་དང་འདིས་མཚོན་པའི་ལུང་པ་དང་གྲོང་པའི་མིང་འབོད་སྟངས་ཡ་མཚན་པོ་ཞིག་ང་ཚོ་ཨ་མདོའི་ནང་ལ་དར་ཁྱབ་ཆེན་པོ་ཡོང་གི་འདུགདེ་བཞིན་མིང་མང་པོ་ཞིག་རྒྱ་སྐད་ཀྱི་ནང་ལ་བཤད་ཀྱི་འདུགརྩ་བའི་མདོ་སྨད་ནང་དུ་སྐད་ཡིག་སྲུང་སྐྱོབ་ཀྱི་ཚོགས་པ་མང་པོ་བཙུགས་ནས་ཡག་པོ་གནང་གི་འདུག་ཀྱང་འདི་རིགས་ཀྱི་ཐོག་ལ་འཐུས་ཤོར་ཆེན་པོ་ཞིག་འགྲོ་གི་འདུགངའི་ས་ལ་ཡོང་མཁན་མང་པོ་ཞིག་ལ་ཁྱོད་གང་ནས་ཡིན་ཟེར་ནས་དྲིས་པའི་སྐབས་རྒྱ་མིང་ཞིག་བཤད་ཡོང་གི་འདུགགནའ་སྔ་མོའི་ས་ཆའི་མིང་གང་རེད་ཅེས་དྲིས་པའི་སྐབས་དེ་ངས་ཤེས་ཀྱི་མེད་ཟེར།ང་ཚོའི་རྣ་བ་ལ་གནའ་སྔ་མོའི་མིང་འབོད་སྟངས་དེ་འཇགས་ཡོད་པ་ཡིན་དུས་རྒྱ་མིང་ཞིག་བཤད་ཡོང་བའི་སྐབས་ས་ཆ་གང་ནས་ཡིན་གཏན་ནས་གོ་བརྡ་འཕྲོད་ཀྱི་མི་འདུགམཚོ་སྔོན་རྐང་ཚ་ནས་ཡིན་ན་ང་རྐང་ཚ་ནས་ཡིན་ཟེར་རྒྱུ་རེད།དེ་བཞིན་མདའ་བཞི་ནས་ཡིན་ན་ང་མདའ་བཞི་ནས་ཡིན་ཟེར་རྒྱུ་རེད།ཅོ་ནེ་ནས་ཡིན་ན་ང་ཅོ་ནེ་ནས་ཡིན་ཟེར་རྒྱུ་རེད།བར་སྐབས་ནས་རྒྱ་ནག་གཞུང་གིས་ང་ཚོའི་ལོ་རྒྱུས་ཐོག་གྲགས་པའི་ས་མིང་ཆུ་མིང་མང་པོ་ཞིག་ལ་འགྱུར་བ་བཏང་སྟེ་མིང་གསར་པ་སྣ་ཚོགས་འདོགས་ཀྱི་ཡོད།ང་ཚོ་བོད་པ་ཚོ་ཡིན་ན།ཐ་ན་རང་གི་ཡུལ་དང་ལུང་པའི་སྔ་མོའི་མིང་རྙིང་པ་དེ་ལ་དོ་སྣང་མི་བྱེད་པར་རིམ་པས་བརླག་འགྲོ་གི་ཡོད།དེ་ཡིན་དུས་ལུང་པའི་མིང་འབོད་སྟངས་འདིའི་ཐད་ང་ཚོ་ཡོངས་རྫོགས་ཀྱིས་གཟབ་གཟབ་བྱ་དགོས་ཀྱི་འདུགད་ལྟའི་མི་ཐོག་འདིའི་སྐབས་ལུང་པའི་མིང་ངོ་མ་དེ་གསལ་པོར་མ་ཤེས་པར་གྱུར་ན།མི་ཐོག་རྗེས་མའི་སྐབས་ལ་ལུང་པ་སོ་སོའི་མིང་དེ་རྩ་མེད་དུ་འགྲོ་བའི་ཉེན་ཁ་འདུགལྷག་པར་དུ་རྒྱ་གར་དུ་ཡོང་མཁན་ཚོའི་ངོས་ནས་འདིའི་ཐོག་དགོངས་པ་བཞེས་དགོས་པ་ཞིག་འདུག་བསམས།